ઇડર તાલુકાના જાદર સ્ટેશન ખાતે રહેતા એક વેપારીના ૧૫ વર્ષીય પુત્રનું અઠવાડિયા અગાઉ કોઇ અપહરણ કરી જતા ભોગ બનનાર કિશોરના પિતાએ ઘટના સંદર્ભે સોમવારે જાદર પોલીસ સ્ટેશનમાં ફરિયાદ નોંધાવતા કાર્યવાહી કરી હતી. અપહરણની ઘટના સંદર્ભે જાદર પોલીસ સ્ટેશનના સૂત્રો દ્વારા પ્રાપ્ત વિગત અનુસાર જાદર સ્ટેશન ખાતે રહેતા મૂળ વિજયનગર તાલુકાના બિલડીયાના વતની અને વેપારી કુમુદચંદ્ર નાનજીભાઇ નિનામાના ૧૫ વર્ષીય પુત્ર ગૌરવકુમારનું કોઇપણ ઇરાદે કોઇ શખ્સ ગત તા.૩૦ ઓકટોબર ૨૦૧૮ ના રોજ અપહરણ કરી જતા પરિવારજનો ચિંતામાં મૂકાયા હતા. પરિવારજનો દ્વારા શોધખોળ કરવા છતાં પણ કિશોરનો કોઇ અત્તોપત્તો ન મળતા કિશોરના પિતાએ જાદર પોલીસ સ્ટેશનમાં અપહરણની ઘટના સંદર્ભે ફરિયાદ નોંધાવતા પોલીસે કાર્યવાહી કરી હતી.